paragraph_text: Papa Inocent III. posredovao je u pismu u parnici između opata i monaha Sv. Duha (Sancti Spiritus de Wolko) i viteškog reda sv. Ivana (križonošaca). Prema M. Paviću, Inocentovo pismo datira iz 1216. godine. Spor se nastavio i dalje te se 1255. godine spominje gdje papa Honorije III. posreduje u toj parnici. Samostan je dobio pridjevak "de Wolko" po arhiđakonatu gdje se nalazio. Spominje ga više dokumenata starih vremena, bačkog kaptola 1263., pečuškog kaptola 1267., 1311. godine dokument kojem se mjesto nastanka navodi "kod samostana Sv. Duha", u spisu iz 1327. u pred bosanskim Kaptolom udova Katarina zalaže jedan dio svoga posjeda, 1358. hrvatsko-ugarski kralj Ljudevit potvrđuje svoju povelju iz 1347. glede nekih mlinova na Vuki, zatim dva dokumenta iz 1377. itd.